CELEX: 52004PC0496
Language: lt
Date: 2004-07-14
Title: Pasiūlymas dėl Europos Parlamento ir Tarybos reglamentas dėl Europos pasienio bendradarbiavimo grupės (EPBG) įkūrimo

EUROPOS BENDRIJŲ KOMISIJA

                                        Briuselis, 14.7.2004
                                        KOM(2004) 496 galutinis

                                        2004/0168 (COD)

                            Pasiūlymas dėl

     EUROPOS PARLAMENTO IR TARYBOS REGLAMENTAS

     dėl Europos pasienio bendradarbiavimo grupės (EPBG) įkūrimo

                         (pateikta Komisijos)

LT                                                                 LT
 ---pagebreak---                                       MOTYVŲ IŠDĖSTYMAS

     Atsižvelgiant į tai, kad valstybės narės ir regioninės bei vietinės valdžios institucijos
     vykdydamos ir koordinuodamos bendradarbiavimo veiksmus pasienyje, tarpvalstybinio
     bendradarbiavimo bei tarpregioninio bendradarbiavimo veiksmus susidūrė su rimtais
     sunkumais dėl skirtingų nacionalinės teisės nuostatų ir procedūrų taikymo, turi būti Bendrijos
     lygmeniu imtasi atitinkamų priemonių minėtiems sunkumams išspręsti.

     Vykstant visokeriopai darniai Bendrijos plėtrai ir stiprinant ekonominę, socialinę bei teritorinę
     sanglaudą turėtų būti didinamas valstybių pasienio bendradarbiavimas bei imtasi reikiamų
     priemonių sąlygoms, kuriomis vyksta toks bendradarbiavimas, pagerinti.

     Šiuo tikslu sutarties 159 straipsnio trečioji pastraipa numato, kad reikia imtis konkrečių
     veiksmų, nesusijusių su šio straipsnio pirmojoje pastraipoje minimais fondais, kad būtų
     įgyvendintas sutarties tikslas plėtoti ekonominę ir socialinę sanglaudą.

     Siekiant įveikti sunkumus, su kuriais susiduriama vykdant pasienio bendradarbiavimą, yra
     būtina Bendrijos lygmeniu sukurti bendradarbiavimo instrumentą, kuris suteiktų galimybę
     Bendrijos teritorijoje įsteigti juridinį statusą turinčias bendradarbiavimo grupes, vadinamas
     „Europos pasienio bendradarbiavimo grupėmis“ (EPBG). EPBG įsteigimas neturi būti
     privalomas.

     EPBG suteikiamas įgaliojimas veikti jos narių vardu, ypač jos narių – vietinių ir regioninių
     valdžios institucijų – vardu, ir jų naudai. EPBG uždaviniai bei kompetencijos apibrėžiami jos
     narių sudarytame Europos pasienio bendradarbiavimo susitarime.

     EPBG veikla turi būti susijusi arba su pasienio bendradarbiavimo programų, kurias bendrai
     finansuoja Bendrija, ypač vykdydama finansavimą iš struktūrinių fondų, įgyvendinimu,
     tarpvalstybinių ir tarpregioninių programų įgyvendinimu arba pasienio bendradarbiavimo
     vykdymu vien tik valstybių narių, jų regioninių bei vietinių valdžios institucijų iniciatyva
     Bendrijai neprisidedant finansiškai.

     Įsteigiant EPBG regioninėms ir vietinėms valdžios institucijoms ir valstybėms narėms
     netaikoma finansinė atsakomybė nei Bendrijos fondų administravimo atžvilgiu, nei
     nacionalinių fondų atžvilgiu.

     Susitarimas neapibrėžia regioninių ir vietinių valdžios institucijų, veikiančių kaip valstybinės
     organizacijos, kompetencijų, ypač su policijos darbu ir reglamentavimu susijusių
     kompetencijų.

LT                                                  2                                                    LT
 ---pagebreak---                                                            2004/0168 (COD)

                                             Pasiūlymas dėl

                   EUROPOS PARLAMENTO IR TARYBOS REGLAMENTAS

                  dėl Europos pasienio bendradarbiavimo grupės (EPBG) įkūrimo

     EUROPOS PARLAMENTAS IR EUROPOS SĄJUNGOS TARYBA,

     atsižvelgdama į Europos bendrijos steigimo sutartį, ypač į jos 159 straipsnio trečiąją pastraipą,

     atsižvelgdama į Komisijos pasiūlymą(1),

     atsižvelgdama į Europos ekonomikos ir socialinių reikalų komiteto nuomonę(2),

     atsižvelgdama į Regionų komiteto nuomonę(3),

     laikydamasi sutarties 251 straipsnyje numatytos tverkos(4)

     kadangi:

     (1)    Sutarties 159 straipsnio trečioji pastraipa numato, kad reikia imtis konkrečių veiksmų,
            nesusijusių su šio straipsnio pirmojoje pastraipoje minimais fondais, kad būtų
            įgyvendintas sutarties tikslas plėtoti ekonominę ir socialinę sanglaudą. Vykstant
            visokeriopai darniai Bendrijos plėtrai ir stiprinant ekonominę, socialinę bei teritorinę
            sanglaudą turėtų būti didinamas valstybių pasienio bendradarbiavimas. Šiuo tikslu
            turėtų būti imtasi reikiamų priemonių sąlygoms, kuriomis vyksta toks
            bendradarbiavimas, pagerinti.

     (2)    Atsižvelgiant į tai, kad valstybės narės ir regioninės bei vietinės valdžios institucijos
            vykdydamos ir koordinuodamos bendradarbiavimo veiksmus pasienyje,
            tarpvalstybinio bendradarbiavimo bei tarpregioninio bendradarbiavimo veiksmus
            susidūrė su rimtais sunkumais dėl skirtingų nacionalinės teisės nuostatų ir procedūrų
            taikymo, turi būti Bendrijos lygmeniu imtasi atitinkamų priemonių minėtiems
            sunkumams išspręsti.

     (3)    Ypač atsižvelgiant į po Bendrijos plėtros išaugusį žemės ir jūros sienų skaičių, turi būti
            sustiprintas Bendrijos bendradarbiavimas pasienyje, tarpvalstybinis ir tarpregioninis
            bendradarbiavimas.

     (4)    Jau sukurti instrumentai, kaip, pavyzdžiui, Europos ekonominių interesų grupės, nėra
            pakankamai pritaikyti bendradarbiavimui pagal struktūrinių fondų programas vykdyti

     1
            OL C […], […], p. […].
     2
            OL C […], […], p. […].
     3
            OL C […], […], p. […].
     4
            OL C […], […], p. […].

LT                                                  3                                                    LT
 ---pagebreak---             įgyvendinant Bendrijos iniciatyvą INTERREG 2000-2006 m. programavimo
            laikotarpiui.

     (5)    Tarybos reglamentas (EB) Nr. (…), nustatantis bendrąsias Europos regioninės plėtros
            fondo, Europos socialinio fondo ir Sanglaudos fondo nuostatas, padidina Europos
            teritoriniam bendradarbiavimui gerinti numatytų priemonių skaičių.

     (6)    Yra būtina sudaryti galimybę ir prisidėti prie pasienio bendradarbiavimo vykdymo
            Bendrijai neteikiant finansinės paramos.

     (7)    Siekiant įveikti sunkumus, su kuriais susiduriama vykdant pasienio bendradarbiavimą,
            yra būtina Bendrijos lygmeniu įsteigti bendradarbiavimo instrumentą, kuris suteiktų
            galimybę Bendrijos teritorijoje įsteigti juridinį statusą turinčias bendradarbiavimo
            grupes, vadinamas „Europos pasienio bendradarbiavimo grupėmis“ (EPBG). EPBG
            įsteigimas neturi būti privalomas.

     (8)    EPBG turėtų būti suteiktas įgaliojimas veikti jos narių vardu, ypač grupės narių –
            vietinių ir regioninių valdžios institucijų – vardu, ir jų naudai.

     (9)    EPBG uždaviniai bei kompetencijos apibrėžiami jos narių sudarytame Europos
            pasienio bendradarbiavimo susitarime, toliau vadinamame „susitarimu“.

     (10)   Nariai gali nuspręsti įsteigti EPBG kaip atskirą juridinį vienetą arba pavesti tokius
            uždavinius vienam iš narių.

     (11)   EPBG veikla turi būti susijusi arba su pasienio bendradarbiavimo programų, kurias
            bendrai finansuoja Bendrija, ypač vykdydama finansavimą iš struktūrinių fondų pagal
            Reglamentą (EB) Nr. (…) ir Reglamentą (EB) Nr. (…) dėl Europos regioninės plėtros
            fondo, įgyvendinimu, tarpvalstybinių ir tarpregioninių programų įgyvendinimu arba
            pasienio bendradarbiavimo vykdymu vien tik valstybių narių, jų regioninių bei vietinių
            valdžios institucijų iniciatyva Bendrijai neprisidedant finansiškai.

     (12)   Turėtų būti pažymėta, kad įsteigiant EPBG regioninėms ir vietinėms valdžios
            institucijoms ir valstybėms narėms netaikoma finansinė atsakomybė nei Bendrijos
            fondų administravimo atžvilgiu, nei nacionalinių fondų atžvilgiu.

     (13)   Turėtų būti pažymėta, kad susitarimas neapibrėžia regioninių ir vietinių valdžios
            institucijų, veikiančių kaip valstybinės organizacijos, kompetencijų, ypač su policijos
            darbu ir reglamentavimu susijusių kompetencijų.

     (14)   EPBG turi priimti savo veiklos nuostatus, nustatyti valdymo organus, apibrėžti
            biudžeto ir finansinės atsakomybės taisykles.

     (15)   Atsižvelgiant į tai, kad valstybės narės pačios negali veiksmingai sukurti šiame
            reglamente apibrėžto pasienio bendradarbiavimo sąlygų, kurias galima įgyvendinti tik
            Bendrijos lygiu, Bendrija imasi priemonių pagal sutarties 5 straipsnyje įteisintą
            subsidiarumo principą. Kaip numato šiame straipsnyje minimas proporcingumo
            principas, reglamentas neperžengia tikslui pasiekti reikalingų ribų, kadangi EPBG
            sukūrimas nėra privalomas ir yra vykdomas laikantis kiekvienos iš valstybių narių
            konstitucijos,

LT                                                 4                                                  LT
 ---pagebreak---      PRIĖMĖ ŠĮ REGLAMENTĄ:

                                            1 straipsnis

                          Europos pasienio bendradarbiavimo grupė

     1.    Laikantis šiame reglamente numatytų sąlygų ir taisyklių Bendrijos teritorijoje gali
           būti sukurta bendradarbiavimo grupė, veikianti kaip Europos pasienio
           bendradarbiavimo grupė, toliau vadinama „EPBG“.

     2.    EPBG turi juridinį statusą.

     3.    EPBG tikslas – sudaryti palankias sąlygas ir prisidėti prie valstybių narių ir
           regioninių bei vietinių valdžios institucijų pasienio bendradarbiavimo, kad būtų
           stiprinama ekonominė, socialinė bei teritorinė sanglauda.

           Kitas EPBG tikslas yra sudaryti palankias sąlygas ir prisidėti prie tarvalstybinio ir
           tarpregioninio bendradarbiavimo vykdymo.

                                            2 straipsnis

                                              Sudėtis

     1.    EPBG nariais gali būti valstybės narės ir regioninės bei vietinės valdžios institucijos
           arba kitos vietinės valstybinės organizacijos, toliau vadinamos „nariais“.

     2.    EPBG sudėtis yra nustatoma narių sprendimu.

     3.    Nariai gali nuspręsti įsteigti EPBG kaip atskirą juridinį vienetą arba patikėti tokius
           uždavinius vienam iš narių.

                                            3 straipsnis

                                         Kompetencijos

     1.    EPBG vykdo užduotis, kurias jai pagal šį reglamentą patiki nariai. Jos kompetencijos
           apibrėžiamos Europos pasienio bendradarbiavimo susitarime, toliau vadinamame
           „susitarimu“, kurį grupės nariai sudaro pagal 4 straipsnį.

     2.    Neviršydama jai patikėtų užduočių EPBG veikia jos narių vardu ir jų naudai. Šiuo
           tikslu EPBG suteikiamos nacionalinių įstatymų juridiniams asmenims suteikiamos
           juridinės galios.

LT                                               5                                                   LT
 ---pagebreak---      3.   EPBG gali būti patikėta įgyvendinti pasienio bendradarbiavimo programas, kurias
          bendrai finansuoja Bendrija, ypač vykdydama finansavimą iš struktūrinių fondų, arba
          bet kokius kitus pasienio bendradarbiavimo veiksmus Bendrijai suteikiant arba ne
          finansavimą.

          Įsteigiant EPBG jos nariams ir valstybėms narėms finansinė atsakomybė netaikoma
          nei Bendrijos fondų atžvilgiu, nei nacionalinių fondų atžvilgiu.

     4.   Susitarimas negali nustatyti valdžios institucijų kompetencijos, ypač policijos
          kompetencijos ir reglamentavimo kompetencijos.

                                           4 straipsnis

                      Europos pasienio bendradarbiavimo susitarimas

     1.   Steigiant EPBG kiekvienai iš jų sudaromas atskiras susitarimas.

     2.   Susitarime apibrėžiami EPBG uždaviniai, jos gyvavimo laikas ir likvidavimo
          sąlygos.

     3.   Susitarimas apibrėžia tik vieną pasienio bendradarbiavimo sritį, kurią nustato nariai.

     4.   Susitarime numatoma kiekvieno iš narių atsakomybė EPBG atžvilgiu ir trečiųjų
          asmenų atžvilgiu.

     5.   Susitarime nustatomos teisės normos, taikomos interpretuojant ir taikant susitarimą.
          Teisės normos yra vienos iš suinteresuotų valstybių narių taikomos normos. Jei tarp
          narių kyla ginčas, jis sprendžiamas tos valstybės narės, kurios teisės normos
          pasirenkamos, kompetentingoje teisinėje institucijoje.

     6.   Susitarime nustatomos išsamios taisyklės, kuriomis šalys pripažįsta viena kitos
          vykdomus patikrinimus.

     7.   Remiantis taikoma nacionaline teise susitarime apibrėžiamos sąlygos, kuriomis
          EPBG suteikiamos viešosios paslaugos arba įgaliojama jas suteikti vykdant pasienio
          bendradarbiavimą.

     8.   Apie susitarimą pranešama visiems nariams ir valstybėms narėms.

                                           5 straipsnis

                                           Nuostatai

     1.   EPBG savo nuostatus priima remdamasi susitarimu.

     2.   EPBG nuostatuose nurodoma:

          a)    narių sąrašas;

LT                                              6                                                  LT
 ---pagebreak---           b)    EPBG tikslas, uždaviniai ir santykiai su kitais nariais;

          c)    pavadinimas ir būstinės vieta;

          d)    valdymo organai ir jų kompetencijos, veikla, narius valdymo organuose
                atstovaujančių asmenų skaičius;

          e)    EPBG sprendimų priėmimo procedūros;

          f)    darbo kalba (os);

          g)    išsamios veiklos taisyklės, ypač personalo valdymo klausimai, priėmimo į
                tarnybą taisyklės, darbuotojų sutarčių, garantuojančių stabilumą vykdant
                bendradarbiavimo veiksmus, pobūdis;

          h)    išsamios narių finansinius indėlius apibrėžiančios taisyklės ir biudžetą bei
                sąskaitybą reglamentuojančios taisyklės;

          i)    nepriklausoma organizacija, atliekanti finansinę kontrolę ir išorinį auditą.

     3.   Jei nariui paskiriama atlikti EPBG uždavinius pagal 2 straipsnio 3 dalį, nuostatų
          turinys gali būti susitarimo dalis.

     4.   Priėmus nuostatus EPBG suteikiami įgaliojimai veikti pagal 3 straipsnio 2 dalį.

                                           6 straipsnis

                                        Valdymo organai

     1.   EPBG yra atstovaujama direktoriaus, kuris veikia jos vardu ir jos naudai.

     2.   EPBG gali įsteigti asamblėją, sudarytą iš jos narių.

     3.   Nuostatuose gali būti numatyti papildomi valdymo organai.

                                           7 straipsnis

                                            Biudžetas

     1.   EPBG sudaro planuojamą metinį biudžetą, kurį patvirtina jos nariai. EPBG rengia
          metinę ataskaitą, patvirtinamą nepriklausomų iš narių sudarytų ekspertų.

     2.   Narių finansinė atsakomybė yra proporcinga jų indėliui į biudžetą tol, kol EPBG
          skola neapmokėta.

LT                                               7                                             LT
 ---pagebreak---                                               8 straipsnis

                                               Skelbimas

     Turinčią įgaliojimus veikti pagal 5 straipsnio 4 dalį EPBG įsteigiantis susitarimas skelbiamas
     Europos Sąjungos oficialiajame leidinyje. Nuo jo paskelbimo dienos kiekviena valstybė narė
     pripažįsta EPBG juridines galias.

     Skelbiant nurodomas EPBG pavadinimas, jos tikslas, narių sąrašas ir būstinės adresas.

                                              9 straipsnis

                                             Įsigaliojimas

     Šis reglamentas įsigalioja dvidešimtą dieną nuo jo paskelbimo Europos Sąjungos
     oficialiajame leidinyje.

     Jis taikomas nuo 2007 m. sausio 1 d.

     Šis reglamentas privalomas visas ir taikomas tiesiogiai visose valstybėse narėse.

     Priimta Briuselyje, […].

     Europos Parlamento vardu                    Tarybos vardu
     Pirmininkas                                 Pirmininkas
     […]                                         […]

LT                                                  8                                                 LT